CELEX: 62021TN0538
Language: ro
Date: 2021-09-02 00:00:00
Title: Cauza T-538/21: Acțiune introdusă la 2 septembrie 2021 – PBL și WA/Comisia

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/49
            
         
      Acțiune introdusă la 2 septembrie 2021 – PBL și WA/Comisia
      (Cauza T-538/21)
      (2021/C 431/57)
      Limba de procedură: franceza
      
         Părțile
      
      
         Reclamanți: Penya Barça Lyon: Plus que des supporters (PBL) (Bron, Franța) și WA (reprezentant: J. Branco, avocat)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  anularea deciziei Direcției Generale Concurență a Comisiei Europene din 1 septembrie 2021 – COMP.C.4/AH/mdr 2021(092342);
               
            
                  —
               
               
                  obligarea Comisiei Europene:
                  
                              —
                           
                           
                              să facă uz de prerogativele sale în temeiul articolului 116 paragraful 1 TFUE prin obligarea Fédération française de Football (Federația franceză de fotbal) să înceteze imediat orice denaturare a concurenței și să se conformeze Regulamentului UEFA privind acordarea licențelor de club și corectitudinea în domeniul financiar;
                           
                        
                              —
                           
                           
                              să inițieze o procedură privind încălcarea articolelor 107 și 108 TFUE și a articolului 12 din Regulamentul de procedură 2015/1589 al Consiliului din 13 iulie 2015 împotriva Franței pentru ajutorul de stat ilegal acordat Paris Saint-Germain și să sesizeze, în consecință, Curtea de Justiție a Uniunii Europene;
                           
                        
            
                  —
               
               
                  precum și obligarea Comisiei să adopte, în temeiul articolului 13 din Regulamentul de procedură 2015/1589 al Consiliului din 13 iulie 2015, măsuri provizorii împotriva Franței prin care se urmărește încetarea prejudiciului cauzat reclamanților, prin obligarea acesteia să suspende deciziile normative următoare care creează o denaturare „neloială” a concurenței prin intermediul unui ajutor de stat ce creează un avantaj selectiv care afectează concurența și schimburile comerciale intra-Uniune în cadrul pieței unice a Uniunii Europene:
                  
                              —
                           
                           
                              deliberările din 12 și 14 decembrie 2019 ale Adunărilor Generale și Federale ale Ligii de fotbal profesionist, precum și deliberarea din 10 decembrie 2020 a Adunării Generale a Ligii de fotbal profesionist, adoptate în numele Federației franceze de fotbal în exercitarea prerogativelor sale de putere publică;
                           
                        
                              —
                           
                           
                              decizia din 25 iunie 2021 prin care Comisia de control a cluburilor profesioniste din cadrul Direcției naționale de control al gestiunii LFP nu a luat nicio măsură administrativă împotriva PSG;
                           
                        
                              —
                           
                           
                              decizia Ligii de fotbal profesionist – nepublicată – prin care aceasta a omologat contractul semnat între M. Lionel Messi și Paris Saint-Germain.
                           
                        
            
         Motivele și principalele argumente
      
      În susținerea acțiunii împotriva deciziei COMP.C.4/AH/mdr 2021(092342) a Comisiei Europene din 1 septembrie 2021 prin care reclamanților li se refuză calitatea de părți interesate în sensul articolului 24 alineatul (2) din Regulamentul 2015/1589 (1), reclamanții invocă cinci motive.
      
                  1.
               
               
                  Primul motiv se întemeiază pe interesul reclamanților de a exercita acțiunea în prezenta procedură. Reclamanții reproșează Comisiei că nu ține seama de faptul că primul reclamant est membru („socio”) al Futbol Club Barcelona (denumit în continuare „FC Barcelona”) și că, în această calitate, el are dreptul de a depune o plângere care denunță un ajutor pretins ilegal.
               
            
                  2.
               
               
                  Al doilea motiv se întemeiază pe sesizarea prevăzută la articolul 116 TFUE. Reclamanții susțin printre altele în această privință că nu există în speță o disparitate între dispozițiile statelor membre care denaturează condițiile de concurență pe piața internă. Potrivit reclamanților, faptul că Liga de fotbal profesionist spaniolă impune, contrar Ligii de fotbal profesionist franceze, respectarea unei proporții între salarii și venituri eligibile de 70 % constituie o astfel de denaturare care penalizează, în practică, FC Barcelona.
               
            
                  3.
               
               
                  Al treilea motiv se întemeiază pe articolul 13 din Regulamentul 2015/1589. Reclamanții invocă prin acest motiv necesitatea de a obliga Franța să suspende ajutoarele și măsurile susceptibile să constituie ajutor de stat ilegal care nu este notificat cluburilor de fotbal profesionist prezente pe teritoriul său.
               
            
                  4.
               
               
                  Al patrulea motiv se întemeiază pe criteriile adoptate de Comisia Europeană și de Curtea de Justiție a Uniunii Europene pentru a defini ajutoarele de stat și aplicabilitatea în speță a articolului 108 TFUE.
               
            
                  5.
               
               
                  Al cincilea motiv se întemeiază pe urgența situației care justifică depunerea de către reclamanți a unei cereri de aplicare a procedurii accelerate și a unei cereri de măsuri provizorii.
               
            
         (1)  Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO 2015, L 248, p. 9).